**RUBRIKA ZA VREDNOVANJE INFOGRAFIKE**

**Zadatak:** Izradite infografiku koristeći alat na poveznici [www.piktochart.com](http://www.piktochart.com) . Za analizu i sažeti prikaz informacija o odabranoj temi koristite tekst, dostupne grafikone alata, karte, grafove, tablice i brojeve (postotke, indekse, cijele brojeve).

Stvorite privlačnu, raznobojnu i urednu infografiku za prikaz informacija o odabranoj temi. Infografika sadrži najmanje:

* Glavni naslov infografike
* Tri odlomka kojima prikazujemo informacije
* Odlomke koji su uočljivi vidljivo označenim podnaslovima
* Tekst koji analizira i sažima informacije te se temelji na činjenicama
* Ukupno deset činjenica o temi
* Najmanje jedan graf ili tablicu
* Najmanje jednu kartu
* Najmanje četiri vizualne grafike dostupne u bazi podataka samog alata
* Najmanje tri boje
* Ime, prezime i razred

| **SASTAVNICE** | **RAZINE OSTVARENOSTI KRITERIJA** | | | |
| --- | --- | --- | --- | --- |
| **3** | **2** | **1** | **0** |
| **PREGLEDNOST** | Informacije na infografici nadograđene su kreativnom upotrebom prostora, slova i boja.  • 3 boje i više  • vidljiv glavni naslov  • vidljivi podnaslovi | Informacije na infografici su vizualno dobro predstavljene kroz upotrebu prostora, slova i boja.  • do 3 boje  • vidljiv glavni naslov  • podnaslovi neuočljivi unutar teksta | Uporaba slova i boja i prostorna organizacija informacija u infografici nisu dovoljno pregledne ili ne prikazuju zorno tražene informacije.  • 1-2 boje  • glavni naslov vidljiv  • podnaslovi nisu uključeni | Infografika ne sadrži minimalne uvjete za pregledan prikaz informacija.  • 1 boja  • glavni naslov neuočljiv unutar teksta  • podnaslovi nisu uključeni |
| **GRAFIKE** | Grafike znatno upotpunjuju razumijevanje tekstualnih informacija. Uključuje najmanje 4 grafike. | Infografika sadrži grafike koje pridonose razumijevanju teksta. Uključuje najmanje 3 grafike. | Infografika sadrži  1-2 grafike ili grafike u sadržaju nisu povezane uz temu koju obrađuju. | Infografika ne sadrži grafike ili navedene grafike nisu povezane s temom koju obrađuju. |
| **PODATCI IZ GRAFOVA I KARATA** | Infografika uključuje provjerene i točne podatke. Sadrži najmanje jedan grafikon i najmanje jednu kartu za prikaz podataka. Karta ili grafikon izrađeni su samostalno. | Infografika uključuje provjerene i točne podatke. Sadrži najmanje jedan grafikon i najmanje jednu kartu za prikaz podataka. | Infografika uključuje generalizirane podatke. Sadrži jedan grafikon ili jednu kartu za prikaz podataka. | Infografika uključuje neprovjerene ili nepotpune podatke. Ne sadrži ni grafikon ni kartu za prikaz podataka. |
| **SADRŽAJ/**  **INFORMACIJE** | Infografika sadrži točne i pažljivo odabrane činjenice.  • 10 činjenica  • 3 odlomka (otprilike 1 stranica) informacija  Također uključuje tekst koji analizira i rezimira informacije što u konačnici pokazuje jasno razumijevanje sadržaja. | Infografika sadrži točne i pažljivo odabrane činjenice.  • 7-9 činjenica  • 3 odlomka (otprilike 1 stranica) informacija  Također uključuje tekst koji analizira i rezimira informacije što u konačnici pokazuje jasno razumijevanje sadržaja. | Infografika sadrži netočne ili nepotpune podatke.  • 4-6 činjenica  • 2 odlomka ( polovica stranice) informacija  Također uključuje tekst koji analizira i rezimira informacije pokazujući time ograničeno razumijevanje sadržaja. | Infografika ne sadrži tražene podatke ili su podatci netočni.  • do 3 činjenice  • 1 odlomak informacija  Nedostaje tekst koji analizira i rezimira informacije ili tekst pokazuje nerazumijevanje sadržaja. |
| **PRAVOPIS** |  | Zanemarive pogreške u pravopisu. | Povremene pogreške u pravopisu. | Znatan broj pogrešaka u pravopisu. |

Raspon bodova za ocjene:

0-4 boda……………nedovoljan (1)

5-6 bodova…….….dovoljan (2)

7-9 bodova…………dobar (3)

10-12 bodova …….vrlo dobar (4)

13-14 bodova……..odličan (5)

izvor: <https://loomen.carnet.hr/my/>